《中秋夜雨》
宋代·朱松

秋云定何心，忍翳今夕月。尚嫌微点缀，况乃都漫灭。

他日任氛霾，数日望清澈。倦投衲子窗，竹雨听骚屑。

对床不成梦，有酒那能设。萤飞矜意气，虫语转幽咽。

心知层阴表，皎皎玉轮洁。何当凌倒景，徙倚玩飞辙。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。